Aɣsi

Aɣsi neɣ Uccen azunɣid ( isem ussnan ': Canis lupus ) d agman ameqran yakk deg twacult n taydiyyin . Uccen azunɣid d talmest yeṭṭafaren tawsit n wuccen . Timesɣaz mmalen-t-d d akken iɣas ( asget n weɣsi ) ddren deg tegnit seg 300,000 n iseggasen aya. Dɣa aɣsi yezdi deg yiwen n uẓar yakk d waydi , ɣas akken ttwafken-d kra n yisteqsiyen ɣef tesfelsant n tegrayt-a tussnant, maca azal ameqran n inzaten (ttbut) yellan, ssentamen-d tiẓri ayi. imusnawen n tesnudert ukzen-d aṭas n tdefrin , maca amḍan-nsent n tidet d win imazal fellas tiɣriwin.

Ideggan n tudert

Zik nni, iɣas llan ttidiren deg tjumma tamaggagt (wssiɛen), seg Uṛasya d Marikan n Ugafa yakk d usamar alemmas , ma d tura, ur mazal ara ttidiren anagar deg kra n ideggan kan s usrag (s ssebba) n wegmar ilmend n weglim-is, akken i d-igla ugzam d truẓi n tẓegwa s usemres (aseḍyeq) n yideggan deg Wanda yettidir. Ɣas akken llan-d yakk isefk-a ayi yessedrusen (yessenqasen) deg umḍan n iɣas, maca talmest-a tettusismel d talmest ur nettwaggez s unect n (ɛla ḥsab) n Tiddukla tagreɣlant i taggaẓt n tgama .

Tikeli

S umata, iɣas ttidiren deg tegrawin yettusemman aclag , maca llant kra n tikwal deg wanda id yettili yiwen n weɣsi yettidir iman-is, aladɣa mi ara ad yili d awessar, yezzarab-it uwtem amenẓad (lqayed). Igmanen n yal aclag rennun neɣ ttenqasen s wezray n wakud, s unect n imezzarwen igamanen am tilin n wučči d waṭṭanen ... atg. S umata, deg yal aclag ttilin seg sin ɣer 20 n iɣas, ma deg tulmisin, ttilin deg 8, ma d aclag meqqren yakk yewweḍ ɣer 36 n igmanen deg Alaska aseggasn 1967 .

Amyaraw

Amsawal

Asismel

Aɣsi d talmest yeṭṭafaren tawsit n waydi dgi llant gar 7 ar 10 n telmas n taydiyyin , Dɣa Aɣsi d yiwen n aɣersiw yettwasemman waɣsi, ma d tilmas n iden gan-t d: aɣsi azeggaɣ ( Canis rufus ), Aɣsi Ahendi ( Canis indica ), Aɣsi n Himalaya ( Canis himalayensis ), Aɣsi agmudan ( Canis lycaon ) d waɣes ( Canis simensis ) ɣas akken azernen ur yefri ara ɣef ma yella kra deg tdu-lmasin-a yessefk ad ttwikksent seg usismel n iɣes neɣ ad qqimen-t

Tamhazt

Tiẓra titrarin qqaren-t-d d akken aɣsi iban-d deg tazwara yakk deg Urasya deg tazwara n tallit tatrart yudsen acku iban-d seg yiwet n tezrawt (teɣṛi) tazernant n uzeffar aɣisan ( Nucleic acid ) d akken aẓaṛ n iɣas n Asya yettuɣal ar 800,000 iseggasen yezrin, s unemgal n yiɣas n Uruppa d Marikan n ugafa anda aẓaṛ-nsen yettuɣal ar 150,000 n iseggasen kan am tidak n usamar alemmas anect-a yella-d seld n mi id ssknen-t timesɣaz deg Uruppa ttuɣalen-t i wazal n 500,000 n iseggasen arwas (amcabi) meqqren d tdu-lemsin n Asya

Tidu-lmasin

Assaɣ d yiṭan

Addad amiran d uzrin

Aɣsi deg yidles alsan

Ẓeṛ daɣen